Ilgininkų botaninis-zoologinis draustinis
Ilgininkų botaninis-zoologinis draustinis – savivaldybės gamtinis draustinis Lietuvoje, Varėnos rajone, tarp Ilgininkų, Kampų ir Lydekininkų kaimų bei kelio  129  Antakalnis–Jieznas–Alytus–Merkinė . Apima Kampų pelkę. Įsteigtas 2002 m. Draustinyje saugoma natūrali tarpinio tipo pelkė, derlingų mišriųjų miškų medynai su būdinga augalija ir gyvūnija. Čia peri juodieji gandrai, gervės, pilkosios meletos, ereliai rėksniai, sutinkama nemažai retų drugių rūšių.